ད་དུང་༧ཀུན་གཟིགས་༧པཎ་ཆེན་ཆུང་སྲིད་རིན་པོ་ཆེ་རྒྱ་གཞུང་གིས་འཛིན་བཟུང་བཙོན་འཇུག་བྱས་ནས་མི་ལོ་ཉི་ཤུ་བརྒལ་ཡང་འདས་གསོན་གང་ཡིན་གྱི་གནས་ཚུལ་ཙམ་ཡང་ཤེས་རྟོགས་ཐུབ་མེད་ལ།བོད་པ་ཙམ་མ་ཡིན་པར་རྒྱལ་སྤྱིའི་ཐོག་ནས་ཀྱང་འདི་ལ་རྒྱབ་སྐྱོར་གྱི་ལས་འགུལ་གང་མང་སྤེལ་ཡོད།གནད་དོན་འདི་ལྟ་བུའི་ངོས་ནས་བལྟས་ན་བྱང་ཆུབ་སེམས་མཆོག་མ་གདངས་སུ་གྱེར་བ་ཙམ་གྱི་སྲིད་བྱུས་འདི་ལ་རང་བཞིན་གྱིས་ཞིབ་འཇུག་ཡག་པོ་ཞིག་མ་བྱས་ན་བོད་པའི་འཐབ་རྩོད་འདི་ཡང་དོན་གྱིས་ཁ་གཡང་ཁོ་ན་ཙམ་དུ་འགྱུར་བཞིན་འདུགརྒྱལ་སྤྱི་དང་བོད་པ་ནང་ཁུལ་ནས་ཀྱང་དོ་སྣང་སླེབས་ཐུབ་པའི་ལས་འགུལ་གསར་པའི་རིགས་ཤིག་སྤེལ་མ་ཐུབ་ན།ད་ལྟའི་ཆར་བཙན་བྱོལ་བོད་པའི་སྤྱི་ཚོགས་འདི་ཉིད་ཀྱང་བསམ་བློའི་ཐོག་ཕྱོགས་ཡོངས་ནས་ཁ་འཐོར་དགུ་འཐོར་དུ་འགྱུར་རྒྱུའི་འགོ་ཚུགས་ཡོད་པ་དང།རྩ་དོན་འཐབ་རྩོད་ཀྱི་ཐོག་ལ་བསམ་བློ་གཏོང་མཁན་ཡང་རིམ་བཞིན་ཉུང་ནས་ཉུང་དུ་འགྲོ་བཞིན་པའི་གནས་སྟངས་འདི་དག་ནི་བོད་པའི་རྩ་དོན་འཐབ་རྩོད་ཀྱི་ཐོག་ནས་ལ་ཉེ་ངན་པ་ཞིག་ཏུ་མཐོང།